पति रोहनप्रीत संग शेयर की फोटो, फैंस बोले- हम तो डिवोर्स की खबरें पढ़ रहे थे
Neha Kakkar Takes A Break From Divorce Rumors With Romantic Pictures Of Vacation With Husband Rohanpreet Singh सिंगर नेहा कक्कड़ ने शुक्रवार को अपने और पति रोहनप्रीत सिंह के तलाक की खबरों पर विराम लगा दिया है।
सिंगर नेहा कक्कड़ ने शुक्रवार को अपने और पति रोहनप्रीत सिंह के तलाक की खबरों पर विराम लगा दिया है। नेहा ने सोशल मीडिया अकाउंट पर पति के साथ रोमांटिक तस्वीरें शेयर की हैं। इन तस्वीरों को देखकर लगता है कि यह कपल वेकेशन पर अकेले वक्त बिता रहा था।
हाल ही में नेहा के बर्थडे पर रोहनप्रीत की मौजूदगी ना देखकर फैंस ने दोनों के तलाक के कयास लगाने शुरू कर दिए थे।
पोस्ट पर रोहनप्रीत ने दिया रिप्लाय
शुक्रवार को नेहा ने वेकेशन से जो तस्वीरें शेयर कीं उसमें रोहनप्रीत उनके गाल किस करते हुए नजर आ रहे हैं। इसे शेयर करते हुए नेहा ने लिखा, ‘पति के साथ बेस्ट हॉलिडे बिताकर शहर वापस लौटी हूं।’ इस पोस्ट पर नेहा को रिप्लाय करते हुए रोहनप्रीत ने लिखा, ‘क्या ट्रिप थी माय लव..!’ नेहा के भाई टोनी कक्कड़ ने भी कमेंट किया, ‘कितने प्यारे दोनों..’
दोनों को फिर साथ देखकर खुश हुए फैंस 
कपल को फिर से साथ देखकर कई फैंस को राहत मिली है। एक फैन ने लिखा, ‘यह फोटो शेयर करके आपने कई लोगों की जिंदगी बचा ली है। वर्ना लोगों को अटैक आया हुआ था कि आपके बर्थडे पर रोहनप्रीत कहां है?’ एक यूजर ने लिखा, ‘अच्छा हुआ बहन जो तुमने पोस्ट डाल दी, नहीं तो लोगों ने तो डिवोर्स करवा दिया था तुम्हारा।’
बर्थडे सेलिब्रेशन में नजर नहीं आए थे रोहन
रोहनप्रीत और नेहा के बीच डिवोर्स की खबरों को तब हवा मिली जब बीते 6 जून को नेहा के बर्थडे सेलिब्रेशन की तस्वीरों में रोहन कहीं नजर नहीं आए। इन तस्वीरों में नेहा के परिवार और दोस्तों समेत सभी लोग थे पर पति नजर नहीं आ रहे थे। ऐसे में फैंस ने दोनों के तलाक का अनुमान लगाना शुरू कर दिया।